*د افغانی سرې میاشتې ټولنې له لوری د غزنی ولایت په مرکز او اتو ولسوالیو کې 500 بې سرپرسته کونډو ته غیر خوراکی توکو د توزیع لړۍ پیل شوه!* نن دوشنبه د روان ۱۴۴۵ سپوږمیز کال د رجب المرجب میاشتې ۳مه نېټه، د افغانی سرې میاشتې ټولنې مرکزی سویل لویدیځ زون رئیس ښاغلی الحاج سید منهاج الدین "هاشمی" د غزنی ولایتی څانګې رئیس ښاغلی مولوی نورالهداء "شاکر" او رسنیو په شتون د نړیوال فډرېشن مرسته شوی څلور بستې غیر خوراکی توکی د زون او څانګې BDRT ګډو ټیمونو له لوری د اتو ولسوالیو په شمول په مرکز غزنی کې 500 بې سرپرسته کونډو ته د توزیع لړۍ پیل شوه. د یادې توزیع په لومړۍ ورځ (نن دوشنبه) د مرکز غزنی اړوند مختلفو سیمو له 259 کونډو سره مرسته وشوه او پاتې 241 بې سرپرسته کونډې چې په اتو ولسوالیو کې شتون لری، د همدې اوونۍ تر پایه به ورته مرسته وویشل شی. په یادو څلور بستو غیر خوراکی توکو کې یو دانه مردانه پټو، دوه دانې ښځینه شال، شپږ جوړه نارینه او ښځینه جرابې، دوه دانې ښځینه او نارینه جمپر، دوه دانې ښځینه او نارینه جاکټ، دوه جوړه ښځینه او نارینه بوټ، پنځه دانې د ماشومانو جاکټ، څلور دانې د ماشومانو جمپر، اته جوړه د ماشومانو جرابې، څلور دانې د ماشومانو خولۍ، څلور جوړه د ماشومانو دستکش، څلور جوړې د ماشومانو بوټ، یوه بسته د لاس مینځلو صابون، یو دانه پلاستیکی سطل، یو دانه پلاستیکی تشت، یوه بسته د کالیو مینځلو صابون، دری متره رخت، دوولس دانې ښځینه نیکر، دوه دانې دغاښونو کریم او بورس، یو بوتل شامپو، یوه جوړه ښځینه ځپلۍ، یو دانه ښځینه حجاب، یو قطۍ واسیلین، یو دانه ناخنګیر، دوه دانې ګمنځ، دوه دانې لاس پاک او یو دانه بکس شامل وو. باید وویل شی چې د افغانی سرې میاشتې ټولنې له لوری څه باندې پنځه میاشتې وړاندې د همدې ولایت په 13 ولسوالیو او مرکز کې پر همدې 700 بې سرپرسته کونډو نغدی مرستې هم ویشل شوې وې.